นายสัตวแพทย์ **ปดิพัทธ์ สันติภาดา** ท.ม. (เกิด 15 ตุลาคม พ.ศ. 2524) ชื่อเล่น **อ๋อง** เป็นสัตวแพทย์และนักการเมืองชาวไทย รองประธานสภาผู้แทนราษฎรคนที่ 1 ของสภาผู้แทนราษฎรชุดที่ 26 สมาชิกสภาผู้แทนราษฎรจังหวัดพิษณุโลก และอดีตรองประธานคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน ในสภาผู้แทนราษฎรชุดที่ 25

ปดิพัทธ์ได้รับการเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2562 ในสังกัดพรรคอนาคตใหม่ หลังจากที่พรรคอนาคตใหม่ถูกศาลรัฐธรรมนูญวินิจฉัยให้ยุบพรรค ในเวลาต่อมาได้ย้ายมาสังกัดพรรคก้าวไกล และได้รับการแต่งตั้งเป็นกรรมการบริหารพรรคสัดส่วนภาคเหนือ ก่อนจะลาออกจากกรรมการบริหารพรรคเพื่อดำรงตำแหน่งรองประธานสภาผู้แทนราษฎรคนที่ 1 แต่ภายหลัง พรรคก้าวไกลเปลี่ยนสถานะเป็นฝ่ายค้าน แต่เนื่องจากปดิพัทธ์ซึ่งเป็นรองประธานสภาผู้แทนราษฎรนั้นยังเป็นสมาชิกพรรคก้าวไกล หัวหน้าพรรคก้าวไกลจึงไม่สามารถดำรงตำแหน่งผู้นำฝ่ายค้านในสภาผู้แทนราษฎรได้ตามรัฐธรรมนูญแห่งราชอาณาจักรไทย พุทธศักราช 2560 มาตรา 106 ในที่สุด พรรคก้าวไกลจึงมีมติขับปดิพัทธ์ออกจากพรรคเมื่อวันที่ 28 กันยายน ต่อมาปดิพัทธ์ประกาศสมัครเป็นสมาชิกพรรคเป็นธรรม โดยเปิดตัวเมื่อวันที่ 10 ตุลาคม และได้รับการรับรองสมาชิกภาพเมื่อวันที่ 25 ตุลาคม

ประวัติ
-------

ปดิพัทธ์ สันติภาดา เกิดเมื่อวันที่ 15 ตุลาคม พ.ศ. 2524 สำเร็จการศึกษาระดับมัธยมศึกษาจากโรงเรียนพิษณุโลกพิทยาคม ปริญญาตรีสัตวแพทยศาสตร์บัณฑิตจากคณะสัตวแพทยศาสตร์ จุฬาลงกรณ์มหาวิทยาลัย และวิทยาลัยศาสนศาสตร์ทรีนีตี้ ประเทศสิงคโปร์ น.สพ.ปดิพัทธ์ ทำงานเป็นนายสัตวแพทย์ปฏิบัติการเป็นระยะเวลาทั้งสิ้นสองปี และทำงานด้านการพัฒนาเยาวชนและแก้ไขปัญหาสังคมกับสมาคมนักศึกษาคริสเตียนไทย ตั้งแต่ พ.ศ. 2548 จนถึง พ.ศ. 2561 ด้านชีวิตครอบครัว ปดิพัทธ์ สมรสกับนาง ปิยนุช สันติภาดา

งานการเมือง
-----------

ปดิพัทธ์ ได้ลงสมัครรับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2562 สังกัดพรรคอนาคตใหม่ เขต 1 จังหวัดพิษณุโลก หมายเลข 2 เมื่อวันที่ 24 มีนาคม 2562 โดยได้รับคะแนนเสียง 35,579 คะแนน ชนะนายเศรษฐา กิตติจารุรักษ์ จากพรรคพลังประชารัฐ ซึ่งได้คะแนน 23,682 คะแนน และชนะนายแพทย์วรงค์ เดชกิจวิกรม อดีต ส.ส. 3 สมัย จากพรรคประชาธิปัตย์ ซึ่งได้คะแนน 18,613 คะแนน ใน พ.ศ. 2565 ปดิพัทธ์เป็นประธานคณะอนุกรรมาธิการศึกษาผลกระทบของมาตรา 112 ที่มีต่อสิทธิเสรีภาพของสื่อและประชาชน

ปดิพัทธ์ ได้ลงสมัครรับเลือกตั้งเป็นสมาชิกสภาผู้แทนราษฎรครั้งที่สองใน พ.ศ. 2566 สังกัดพรรคก้าวไกล เขต 1 จังหวัดพิษณุโลก หมายเลข 9 เมื่อวันที่ 14 พฤษภาคม พ.ศ. 2566 โดยได้รับคะแนนเสียง 40,842 คะแนน มากเป็นอันดับหนึ่ง ทำให้ปดิพัทธ์ได้เป็น ส.ส. สมัยที่สอง

ในการประชุมครั้งแรกของสภาผู้แทนราษฎร ชุดที่ 26 เมื่อวันที่ 4 กรกฎาคม พ.ศ. 2566 ปดิพัทธ์ได้รับการเสนอชื่อจากประเสริฐ จันทรรวงทอง เลขาธิการพรรคเพื่อไทย ให้เป็นรองประธานสภาผู้แทนราษฎรคนที่หนึ่ง โดยมีวิทยา แก้วภราดัย จากพรรครวมไทยสร้างชาติ เป็นคู่ชิงตำแหน่ง ผลการลงมติปรากฎว่าปดิพัทธ์ชนะวิทยาด้วยคะแนนเสียง 312 ต่อ 105 (งดออกเสียง 77 บัตรเสีย 2)

แต่ภายหลังการจัดตั้งรัฐบาลเสร็จสิ้น ทำให้พรรคก้าวไกลต้องเปลี่ยนสถานะเป็นฝ่ายค้าน อย่างไรก็ตาม เนื่องจากรัฐธรรมนูญแห่งราชอาณาจักรไทย พุทธศักราช 2560 มาตรา 106 ระบุว่า ผู้นำฝ่ายค้านในสภาผู้แทนราษฎร จะต้องเป็นสมาชิกสภาผู้แทนราษฎรที่เป็นหัวหน้าพรรคที่มีจำนวนสมาชิกสภาผู้แทนราษฎรมากที่สุดในกลุ่มพรรคการเมืองที่ไม่มีสมาชิกเป็นรัฐมนตรี ประธานสภาผู้แทนราษฎร และรองประธานสภาผู้แทนราษฎร แต่ปดิพัทธ์ดำรงตำแหน่งรองประธานสภาผู้แทนราษฎรคนที่ 1 จึงส่งผลให้หัวหน้าพรรคก้าวไกล (ปัจจุบันคือ ชัยธวัช ตุลาธน) ไม่สามารถดำรงตำแหน่งผู้นำฝ่ายค้านได้

ในที่สุด เมื่อวันที่ 28 กันยายน ที่ประชุมร่วมระหว่างกรรมการบริหารพรรคชุดใหม่และสมาชิกสภาผู้แทนราษฎรสังกัดพรรคก้าวไกล จึงมีมติให้ปดิพัทธ์พ้นสมาชิกภาพของสมาชิกพรรคก้าวไกล หรือคือการขับออกจากพรรค ปดิพัทธ์จึงเป็นผู้ดำรงตำแหน่งระดับสูงในสภาผู้แทนราษฎรที่ย้ายพรรคระหว่างวาระสภาเป็นคนแรกของประเทศไทย หากไม่นับกรณีพรรคต้นสังกัดเดิมถูกยุบ โดยหลังจากพรรคมีมติแล้ว ปดิพัทธ์ได้แถลงว่า นับตั้งแต่พิธา ลิ้มเจริญรัตน์ ซึ่งปัจจุบันเป็นประธานที่ปรึกษาหัวหน้าพรรคก้าวไกล ตัดสินใจลาออกจากการเป็นหัวหน้าพรรค เพื่อเปิดทางให้ที่ประชุมใหญ่ของพรรคเลือกหัวหน้าพรรคคนใหม่ที่สามารถปฏิบัติหน้าที่ในฐานะสมาชิกสภาผู้แทนราษฎร และ "ผู้นำฝ่ายค้านในสภาผู้แทนราษฎร" ตนเข้าใจดีว่าตามรัฐธรรมนูญ ตนไม่สามารถปฏิบัติหน้าที่เป็นรองประธานสภาฯ ต่อในฐานะ สมาชิกสภาผู้แทนและราษฎรจากพรรคก้าวไกลได้

แม้ทางเลือกหนึ่งคือการลาออกจากการเป็นรองประธานสภาผู้แทนราษฎร เพื่อกลับไปปฏิบัติหน้าที่ในฐานะสมาชิกสภาผู้แทนราษฎรของพรรคก้าวไกล แต่หลังจากพิจารณาไตร่ตรองอย่างถี่ถ้วนถึงผลกระทบของการตัดสินใจของตนต่อการขับเคลื่อนวาระการเปลี่ยนแปลงที่ตนได้ให้คำมั่นสัญญากับประชาชน ในวันที่ตนเข้ามารับตำแหน่งรองประธานสภาฯ จึงได้ตัดสินใจแจ้งกับคณะกรรมการบริหารพรรคก้าวไกลชุดใหม่ ว่าตนประสงค์จะทำหน้าที่ต่อในฐานะรองประธานสภาผู้แทนราษฎร ซึ่งจะทำให้ตนไม่สามารถเป็นสมาชิกของพรรคก้าวไกลได้อีกต่อไป

ต่อมาเมื่อวันที่ 10 ตุลาคม พ.ศ. 2566 เวลา 10:00 น. ปดิพัทธ์ได้เปิดตัวเข้าร่วมงานกับพรรคเป็นธรรมอย่างเป็นทางการ แต่ได้สมัครสมาชิกพรรคและได้รับการรับรองสมาชิกภาพจากกรรมการบริหารพรรคเมื่อวันที่ 25 ตุลาคม

### สมาชิกสภาผู้แทนราษฎร

ปดิพัทธ์ สันติภาดา ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพิษณุโลก สังกัดพรรคอนาคตใหม่ → พรรคก้าวไกล
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพิษณุโลก สังกัดพรรคก้าวไกล → พรรคเป็นธรรม

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑  โปรดเกล้าฯ แต่งตั้ง ‘ประธาน-รองประธานสภา’
2. ↑  "ประวัติ "ปดิพัทธ์ สันติภาดา" จากผู้ล้ม ส.ส.หลายสมัย สู่ตัวตึงอภิปรายในสภาฯ". *สนุกดอทคอม*. 2023-09-29.
3. ↑  "เปิดทรัพย์สิน 8 ส.ส.ก้าวไกล "พิจารณ์" รวยสุด 261 ล้าน ที่ดิน-รถหรูเพียบ". *springnews*. 2023-07-17.
4. ↑  เปิดชื่อ 35 ประธาน กมธ. "เสรีพิศุทธ์"นั่งปราบทุจริต
5. ↑  "ก้าวไกล เลือก ทิม พิธา นั่งหัวหน้า ประกาศสานต่ออุดมการณ์อนาคตใหม่ 54 ส.ส. พร้อมเดินเคียงข้างประชาชน". *The Standard*. 2020-03-14. สืบค้นเมื่อ 2023-05-16.
6. ↑  "เรื่องราวของผม My Story". คลังข้อมูลเก่าเก็บจากแหล่งเดิมเมื่อ 2019-05-09. สืบค้นเมื่อ 2019-05-09.
7. ↑  คนตามข่าว : ปดิพัทธ์ สันติภาดา โค่นหมอวรงค์ขึ้นแท่นส.ส.
8. ↑  เสวนา: 112 - The Long March เมื่อ "ความรุนแรง" ผันแปรเป็น "กลั่นแกล้งทางกฎหมาย"
9. ↑  "ไม่พลิกโผ ปดิพัทธ์ นั่งรองประธานสภา คนที่ 1-พิเชษฐ์ นั่งรองฯ คนที่ 2". *ประชาชาติธุรกิจ*. 2023-07-04. สืบค้นเมื่อ 2023-07-04.`{{cite news}}`: CS1 maint: url-status (ลิงก์)
10. ↑  "ชี้ "ปดิพัทธ์" ไม่ลาออก รองปธ.สภา "ผู้นำฝ่ายค้าน" หล่นไปที่หัวหน้า ปชป". *ไทยรัฐ*. 2023-08-25. สืบค้นเมื่อ 2023-08-25.`{{cite news}}`: CS1 maint: url-status (ลิงก์)
11. ↑  "ด่วน! 'ก้าวไกล' ขับ 'ปดิพัทธ์' ออกจากสมาชิกพรรค ลุยงานฝ่ายค้านเต็มที่". *กรุงเทพธุรกิจ*. 2023-09-28. สืบค้นเมื่อ 2023-09-28.
12. ↑  ""หมออ๋อง" เปิดตัวซบพรรคเป็นธรรม ชูอุดมการณ์ 3 ข้อ". *องค์การกระจายเสียงและแพร่ภาพสาธารณะแห่งประเทศไทย*. 2023-10-10. สืบค้นเมื่อ 2023-10-10.`{{cite news}}`: CS1 maint: url-status (ลิงก์)
13. ↑  "'พรรคเป็นธรรม' รับรอง 'ปดิพัทธ์' เข้าพรรคแล้ว". *กรุงเทพธุรกิจ*. 31 ตุลาคม 2023. สืบค้นเมื่อ 31 ตุลาคม 2023.`{{cite news}}`: CS1 maint: url-status (ลิงก์)
14. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๖, ๒๒ มกราคม ๒๕๖๔

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ปดิพัทธ์ สันติภาดา**

วิกิคำคมมีคำคมเกี่ยวกับ ***ปดิพัทธ์ สันติภาดา***

* เพจส่วนตัว เก็บถาวร 2019-05-09 ที่ เวย์แบ็กแมชชีน
* ปดิพัทธ์ สันติภาดา ที่เฟซบุ๊ก
* ปดิพัทธ์ สันติภาดา ที่ทวิตเตอร์

| * ด
* ค
* ก
ประธานและรองประธานสภาผู้แทนราษฎรไทย |
| --- |
| ประธาน | 
* เจ้าพระยาธรรมศักดิ์มนตรี(1)
* เจ้าพระยาพิชัยญาติ
* เจ้าพระยาธรรมศักดิ์มนตรี(2)
* พระยาศรยุทธเสนี(1)
* เจ้าพระยาศรีธรรมาธิเบศ(1-3)
* พระยามานวราชเสวี(1-8)
* พระยาศรยุทธเสนี(2)
* พระยามานวราชเสวี(9-11)
* เกษม บุญศรี(1)
* พึ่ง ศรีจันทร์
* เกษม บุญศรี(2)
* พระราชธรรมนิเทศ
* พระประจนปัจจนึก(1-2)
* หลวงสุทธิสารรณกร
* พระประจนปัจจนึก(3)
* ศิริ สิริโยธิน
* ประสิทธิ์ กาญจนวัฒน์
* อุทัย พิมพ์ใจชน(1)
* บุญเท่ง ทองสวัสดิ์
* อุทัย พิมพ์ใจชน(2)
* ชวน หลีกภัย(1)
* ปัญจะ เกสรทอง
* อาทิตย์ อุไรรัตน์
* มารุต บุนนาค
* บุญเอื้อ ประเสริฐสุวรรณ
* วันมูหะมัดนอร์ มะทา(1)
* พิชัย รัตตกุล
* อุทัย พิมพ์ใจชน(3)
* โภคิน พลกุล
* ยงยุทธ ติยะไพรัช
* ชัย ชิดชอบ
* สมศักดิ์ เกียรติสุรนนท์
* ชวน หลีกภัย(2)
* วันมูหะมัดนอร์ มะทา(2)

 |  |
| รองประธานคนที่ 1 | 
* พระยาศรยุทธเสนี
* พระเรี่ยมวิรัชชพากย์
* พระยามานวราชเสวี
* พระประจนปัจจนึก(1)
* พระยาวิทุรธรรมพิเนตุ
* พระประจนปัจจนึก(2)
* ควง อภัยวงศ์
* ฟื้น สุพรรณสาร
* เดือน บุนนาค
* มงคล รัตนวิจิตร
* พระยาสุรพันธเสนี
* ประเสริฐ สุดบรรทัด
* ยกเสียง เหมะภูติ
* พระราชธรรมนิเทศ
* ขุนคงฤทธิศึกษากร
* น้อม อุปรมัย
* ปรุง รังสิยานนท์
* ขุนวิวรณ์สุขวิทยา
* สุปัน พูลพัฒน์
* ประมวล กุลมาตย์
* มงคล สุคนธขจร(1-2)
* สอาด ปิยวรรณ
* สมรรค ศิริจันทร์
* ชุมพล ศิลปอาชา(1)
* ธนา เมตตาริกานนท์
* ชุมพล ศิลปอาชา(2)
* วันมูหะมัดนอร์ มะทา
* เฉลิมพล สนิทวงศ์ชัย
* กริช กงเพชร
* โสภณ เพชรสว่าง
* สมศักดิ์ ปริศนานันทกุล
* สุชาติ ตันเจริญ(1)
* สมศักดิ์ เกียรติสุรนนท์
* สามารถ แก้วมีชัย
* เจริญ จรรย์โกมล
* สุชาติ ตันเจริญ(2)
* ปดิพัทธ์ สันติภาดา

 |
| รองประธานคนที่ 2 | 
* พระยาเทพหัสดิน(1)
* พระประจนปัจจนึก
* พระยาเทพหัสดิน(2)
* พระยาอานุภาพไตรภพ
* ขุนคงฤทธิศึกษากร
* ขุนวิวรณ์สุขวิทยา
* จงกล ไกรฤกษ์
* สัญญา ธรรมศักดิ์
* ประสิทธิ์ จุลละเกศ
* น้อม อุปรมัย
* เทียม ไชยนันทน์
* ปิยะณัฐ วัชราภรณ์
* ใหม่ ศิรินวกุล
* ไสว พัฒโน
* เชาวน์วัศ สุดลาภา
* ถวิล ไพรสณฑ์
* จรัส พั้วช่วย
* สุธรรม แสงประทุม
* ธำรงค์ ไทยมงคล
* สมศักดิ์ เกียรติสุรนนท์
* บุญชง วีสมหมาย
* สุชาติ ตันเจริญ
* ลลิตา ฤกษ์สำราญ
* อภิวันท์ วิริยะชัย
* วิสุทธิ์ ไชยณรุณ
* ศุภชัย โพธิ์สุ
* พิเชษฐ์ เชื้อเมืองพาน

 |
| (ในวงเล็บ) หมายถึง สมัยดำรงตำแหน่งของบุคคลนั้น (กรณีมากกว่า 1 สมัย) |